****

**Jelgavas valstspilsētas pašvaldība**

**Jelgavas valstspilsētas pašvaldības pirmsskolas izglītības iestāde**

**„Zemenīte”**

R. Blaumaņa ielā 14, Jelgavā, LV-3001; tālr.63025506, 26598669; e-pasts: [zemenite@izglitiba.jelgava.lv](mailto:zemenite@izglitiba.jelgava.lv)

2.pielikums

Jelgavas valstspilsētas pašvaldības pirmsskolas

izglītības iestādes „Zemenīte” vadītājas A.Golovinas

19.10.2023. rīkojumam Nr. Nr. I-1/9/37

**KONKURSA NOLIKUMS**

**Jelgavas valstspilsētas pašvaldības pirmsskolas izglītības iestādes „Zemenīte”**

**vadītāja vietnieka izglītības jomā amata pretendenta atlasei**

1. **Vispārīgie jautājumi**
2. Nolikums nosaka kārtību, kādā Jelgavas valstspilsētas pašvaldības pirmsskolas izglītības iestāde „Zemenīte” (turpmāk- Izglītības iestāde) organizē konkursu uz Izglītības iestādes vadītāja vietnieka izglītības jomā amatu (turpmāk – konkurss).
3. Konkursa mērķis ir īstenot pašvaldības funkciju izglītībā, nodrošinot izglītības iestādes darbību, tās kvalitāti un efektivitāti, izvēloties atbilstošāko kandidātu Izglītības iestādes vadītāja vietnieka izglītības jomā amatam.
4. Konkursa uzdevums ir izvērtēt konkursa dalībnieku motivāciju, profesionālo sagatavotību un atbilstību izglītības iestādes vadītāja vietnieka izglītības jomā amatam.

**II. Konkursa komisijas izveidošana un darba organizēšana**

1. Konkursa organizēšanu, norisi un pretendentu iesniegto dokumentu izvērtēšanu nodrošina ar Izglītības iestādes vadītāja rīkojumu apstiprināta Izglītības iestādes vadītāja vietnieka izglītības jomā amata pretendentu atlases komisija (turpmāk – Komisija).
2. Komisijas darba organizēšana:
   1. konkursa pirmajā kārtā novērtē pretendentu atbilstību nolikumā izvirzītajām prasībām;
   2. pretendentus, kuru iesniegtie dokumenti atbilst izvirzītajām prasībām izvirza konkursa otrajai kārtai – darba intervijai;
   3. darba intervija notiek klātienē Izglītības iestādes telpās Blaumaņa ielā 14, Jelgavā, par to iepriekš informējot pretendentu;
   4. Komisijas sēdes ir slēgtas un tiek protokolētas;
   5. Komisija sniedz kopēju vērtējumu par katra pretendenta individuālo vērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi;
   6. Par konkursā uzvarējušu pretendentu pēc visām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija;
   7. Komisija sagatavo konkursa norises noslēguma protokolu un sniedz priekšlikumu Izglītības iestādes vadītājam lēmuma pieņemšanai par pretendenta apstiprināšanu amatā.
3. Komisijas priekšsēdētājs Komisijas sēdēs ir tiesīgs pieaicināt citus izglītības jomas speciālistus ar padomdevēja tiesībām.

**III. Konkursa noteikumi**

1. Konkursa sludinājumu publicē pašvaldības oficiālajā tīmekļvietnē [www.jelgava.lv](http://www.jelgava.lv) un Nodarbinātības valsts aģentūras vakanču portālā, norādot izglītības iestādi, prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.
2. Pretendenti iesniedz šādus dokumentus:
   1. motivētu pieteikumu saskaņā ar Konkursa nolikuma 2.pielikumu;
   2. dzīves, darba un profesionālās pieredzes īsu aprakstu (Curriculum Vitae);
   3. apliecinājumu, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu saskaņā ar Konkursa nolikuma 1.pielikumu;
   4. izglītību apliecinošu dokumentu kopijas vienā eksemplārā (ja izglītība iegūta ārvalstīs, jāpievieno dokuments par izglītības akadēmisko atzīšanu Latvijā);
   5. valsts valodas prasmes apliecības kopiju iesniedz pretendenti, kuriem latviešu valoda nav dzimtā valoda.
3. Pieteikums amatam un tam pievienotie dokumenti jāiesniedz līdz **2023.gada 15. novembra plkst.17.00.**
4. Ja noteiktajā termiņā pieteikumu nav iesniedzis neviens pretendents, tiek izsludināts jauns konkurss tādā pašā kārtībā.
5. Pieteikumu ar norādi „Jelgavas valstspilsētas pašvaldības pirmsskolas izglītības iestādes „Zemenīte” vadītāja vietnieka izglītības jomā amata konkursam” nosūtīt elektroniski uz e-pastu [zemenite@izglitiba.jelgava.lv](mailto:zemenite@izglitiba.jelgava.lv) (parakstītu ar elektronisko parakstu) vai nogādā klātienē Jelgavas valstspilsētas pašvaldības pirmsskolas izglītības iestādē “Zemenīte”, Blaumaņa ielā 14, Jelgavā, tālrunis uzziņām: 26598669.

**IV. Prasības pretendentiem**

1. Konkursa atlases procesā vērtē pretendentu atbilstību šādām prasībām:
   1. izglītība saskaņā ar Ministru kabineta 2018.gada 11.septembra noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 13.punktu;
   2. uz pretendentu neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu;
   3. vismaz 3 gadu pedagoģiskā darba pieredze izglītības jomā. Par priekšrocību tiks uzskatīta pieredze pirmsskolas izglītības iestādes vadības darbā;
   4. zināšanas izglītības satura un izglītības kvalitātes jautājumos - izpratne par kompetenču pieeju mācību saturā, kompetencēs balstītu mācība satura plānošanu un īstenošanu pirmsskolā;
   5. zināšanas par izglītības iestādes darbību reglamentējošajiem normatīvajiem aktiem, valsts un pašvaldības izglītības attīstības prioritātēm;
   6. spēja motivēt darbiniekus un prasme strādāt komandā;
   7. labas prasmes darbā ar informācijas un komunikācijas tehnoloģijām;
   8. valsts valodas zināšanas augstākajā līmenī un vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā.

**V. Pretendentu vērtēšana**

1. Komisija izskata un vērtē pretendentu pieteikumus, kuri saņemti nolikumā noteiktajā kārtībā.
2. Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 17.punktā noteiktajai vērtēšanas sistēmai.
3. Uz darba interviju uzaicina pretendentus, kuri ieguvuši ne mazāk kā 14 punktus.
4. Darba intervijā Komisija vērtē:
   1. izpratni par pārmaiņu procesiem izglītībā un mācīšanās organizācijas principiem;
   2. redzējums par izglītības kvalitāti, tās atbilstība valsts un pašvaldības izglītības politikas aktualitātēm;
   3. prasme motivēt darbiniekus un strādāt komandā;
   4. pretendenta spējas sniegt kompetentas atbildes uz amata pienākumu pildīšanai atbilstošiem jautājumiem;
   5. spēju argumentēt viedokli un komunikācijas prasmes;
5. Pirmajā konkursa kārtā Komisija vērtē pretendentu pieteikumus šādā punktu sistēmā:

|  |  |
| --- | --- |
| **Vērtēšanas kritērijs** | **Punkti** |
| **Izglītība (max. punktu skaits 5)** | |
| Maģistra grāds pedagoģijā vai izglītības zinātnēs | 5 |
| Augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs | 4 |
| Augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā | 3 |
| Augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst 11.11.2018. MK noteikumu Nr.569 21.3.apakšpunktā minēto profesionālās kompetences programmu pedagoģijā | 2 |
| Izglītība neatbilst amata prasībām | 0 |
| **Darba pieredze (max. punktu skaits 5)** | |
| Pieredze pirmsskolas izglītības iestādes vadības komandas darbā pēdējo trīs gadu laikā | 5 |
| Izglītības vadības darba pieredze pēdējo trīs gadu laikā | 4 |
| Pedagoģiskā darba pieredze, īstenojot pirmsskolas izglītības programmu pēdējo trīs gadu laikā | 3 |
| Pedagoģiskā darba pieredze pēdējo trīs gadu laikā | 2 |
| Izglītība neatbilst amata prasībām | 0 |
| **Valodas zināšanas (max. punktu skaits 1)** | |
| Vismaz vienas Eiropas Savienības oficiālās valodas zināšanas  profesionālajai darbībai | 1 |
| Nav vismaz vienas Eiropas Savienības oficiālās valodas zināšanas  profesionālajai darbībai | 0 |
| **Izglītības iestādes attīstības redzējums tuvākajiem 3 gadiem (max. punktu skaits 10)** | |
| Pārzina valsts pirmsskolas izglītības vadlīnijas un pirmsskolas izglītības programmas | 5 |
| Pārzina Jelgavas valstspilsētas pašvaldības izglītības attīstības stratēģiju 2019.-2025.gadam un valsts izglītības attīstības pamatnostādnes | 5 |
| Izpratne par izglītības iestādes atsevišķu darbības virzienu attīstību | 2 |
| Nav attīstības redzējuma | 0 |
| **Maksimāli iespējamais punktu skaits pirmajā kārtā** | **21** |

1. Otrajā konkursa kārtā – darba intervijā, Komisija vērtē pretendentu šādā punktu sistēmā:

|  |  |
| --- | --- |
| **Vērtēšanas kritērijs** | **Max. punktu skaits** |
| Izpratne par pārmaiņu procesiem izglītībā un mācīšanās organizācijas principiem | 10 |
| Redzējums par izglītības kvalitāti, tās atbilstība valsts un pašvaldības izglītības politikas aktualitātēm. | 10 |
| Prasme motivēt darbiniekus un strādāt komandā | 10 |
| Spējas sniegt kompetentas atbildes uz amata pienākumu pildīšanai atbilstošiem jautājumiem | 10 |
| Spēja argumentēt un paust viedokli, komunikācijas prasmes | 10 |
| **Maksimāli iespējamais punktu skaits otrajā kārtā** | **50** |

1. Katrs Komisijas loceklis individuāli vērtē katru pretendentu pēc nolikuma nosacījumiem un ieraksta vērtējumu pretendenta izvērtēšanas lapā, apliecinot to ar parakstu.
2. Komisija lēmumu par pretendenta atbilstību pieņem, pamatojoties uz individuālā vērtējuma kopējo punktu skaitu.
3. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.
4. Ja nevienu no pretendentiem neatzīst par atbilstošu Izglītības iestādes vadītāja vietnieka izglītības jomā amatam, Komisija ir tiesīga pieņemt lēmumu par konkursa slēgšanu bez rezultāta.

Izglītības iestādes vadītāja    A.Golovina ­­­­­­­­­­­­­­­

1.pielikums

Jelgavas valstspilsētas pašvaldības

pirmsskolas izglītības iestādes “Zemenīte”

vadītāja vietnieka izglītības jomā

amata pretendentu atlases konkursa nolikumam

Konkursa pretendenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

APLIECINĀJUMS

Jelgavā, \_\_\_.\_\_\_.20\_\_\_.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka uz mani

(vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi

strādāt par pedagogu.

\_\_\_\_\_\_\_\_\_\_\_\_\_\_\_\_\_\_\_\_

(paraksts)

2.pielikums

Jelgavas valstspilsētas pašvaldības

pirmsskolas izglītības iestādes „Zemenīte”

vadītāja vietnieka izglītības jomā

amata pretendentu atlases konkursa nolikumam

**Pretendenta**

**uz Jelgavas valstspilsētas pašvaldības pirmsskolas izglītības iestādes “Zemenīte”  
Blaumaņa ielā 14, Jelgavā   
vadītāja vietnieka izglītības jomā amata pieteikums**

**Informācija par pretendentu:**

|  |  |
| --- | --- |
| vārds, uzvārds |  |
| tālruņa numurs |  |
| elektroniskā pasta adrese |  |
| faktiskās dzīvesvietas adrese  / nav obligāti / |  |

**Darba pieredze:**

|  |  |  |
| --- | --- | --- |
| **Laika periods** | **Darba vieta un ieņemamais amats** | **Galvenie darba pienākumi** (līdz 5 teikumiem katrā) |
|  |  |  |
|  |  |  |
|  |  |  |
|  |  |  |

**Motivācija:**

|  |
| --- |
| Motivācija pieteikties uz Jelgavas valstspilsētas pašvaldības pirmsskolas izglītības iestādes “Zemenīte” vadītāja vietnieka izglītības jomā amatu : |
|  |

|  |
| --- |
| Kādi, Jūsuprāt, būs lielākie izaicinājumi vadītāja vietnieka izglītības jomā amatā |
|  |

**Jūsu redzējums par izglītības kvalitātes vadīšanu, darbinieku motivēšanu un kompetenču pilnveidošanu:**

|  |
| --- |
| Vēlme un spēja uzņemties līdera lomu, organizēt komandas darbu, lai nodrošinātu izglītības iestādes mērķu sasniegšanu. Spēja veidot pozitīvas attiecības starp komandas dalībniekiem un motivēt kopēju mērķu sasniegšanai, rūpēties par darbinieku attīstības veicināšanu, nodrošinot atbalstošu vidi motivācijas stiprināšanai, snieguma pilnveidošanai un profesionālās izaugsmes veicināšanai |
|  |

|  |
| --- |
| Lūdzu, definējiet 3, Jūsuprāt, būtiskākos faktorus, kas ietekmē izglītības iestādes izglītības kvalitāti un mērķu sasniegšanu |
|  |

**Novērtējiet savu profesionālo kompetenci** (atzīmēt atbilstošo variantu):

|  |  |  |  |
| --- | --- | --- | --- |
|  | **Pamatzināšanas par procesu** | **Esmu piedalījies**  **procesā** | **Esmu vadījis procesu** |
| Pedagogu piesaiste un atlase |  |  |  |
| Pedagogu darba snieguma / izpildes novērtēšana izglītības iestādē |  |  |  |
| Organizācijas vērtības – to noteikšana, skaidrošana un iedzīvināšana |  |  |  |
| Iestādes kā mācīšanās organizācijas kultūras veidošana |  |  |  |
| Iekļaujošas izglītības īstenošana |  |  |  |
| Inovatīva mācību procesa organizēšana izglītības iestādē |  |  |  |
| Mācīšanas un mācīšanās pieejas maiņas īstenošana kompetencēs balstīta mācību satura īstenošanā |  |  |  |
| Konfliktu risināšanu starp izglītojamajiem, izglītojamā pārstāvi, pedagogu |  |  |  |
| Sociālo tīklu *(Facebook, Twitter,* u.c.) lietošana iestādes komunikācijā |  |  |  |

**Aprakstiet savu veiksmīgāko pieredzi pedagoģiskajā darbā** (līdz 10 teikumiem):

|  |  |
| --- | --- |
| Kā Jūs esat veicinājis izglītojamo attīstību un mācīšanos? |  |
| Kā Jūs esat veicinājis izglītības iestādes un izglītojamo vecāku saziņu un sadarbību? |  |
| Kā Jūs esat veidojis un atbalstījis sadarbību starp kolēģiem? |  |
| Kā Jūs esat iesaistījies kāda iestādei svarīga mērķa vai uzdevuma sasniegšanā? |  |
| Kādu veiksmīgu un iestādei nozīmīgu iniciatīvu Jūs esat atbalstījis, kā Jūs to darījāt? |  |

Pretendenta paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_